རྫོགས་པ་ཆེན་པོ་དང་འབྲེལ་བའི་མཎྜལ་ཆོ་ག་
ཉུང་བསྡུས་གསེར་གྱི་ཡང་ཞུན་
བཞུགས༔
ན་མོ༔ སྐུ་གསུམ་རང་རིག་སྒྲོལ་མར་སྐྱབས་སུ་མཆི༔ འཁྲུལ་སྣང་
འགྲོ་ལ་བྱང་ཆུབ་སེམས་མཆོག་བསྐྱེད༔ བླ་མ་ཡི་དམ་མཁའ་འགྲོ་ཆོས་སྐྱོང་
རྣམས༔ ཀུན་འདུས་རྗེ་བཙུན་བླ་མར་གསོལ་བ་འདེབས༔ བྱིན་རླབས་དབང་
དང་དངོས་གྲུབ་ཐམས་ཅད་ཐོབ༔ དོན་གཉིས་འབད་མེད་ལྷུན་གྱིས་འགྲུབ་
པར་ཤོགཿ༔ ཨཱཿ༔ སྣོད་བཅུད་ཡེ་དག་གཡུ་ལོ་བཀོད་པའི་ཞིང༔ རང་སེམས་
ཡེ་ཤེས་སྒྲོལ་མ་ཉེར་གཅིག་ཚོགས༔ རང་བཞིན་ཡེ་དག་འདུ་འབྲལ་མེད་
པར་གསལ༔ གདོད་མའི་རང་ཞལ་མཇལ་བར་ཕྱག་འཚལ་ལོ༔ སྣང་སྲིད་
འཛིན་མེད་བདེ་ཆེན་མཆོད་པ་འབུལ༔ གཟུང་འཛིན་འཁྲུལ་བའི་སྣང་བ་
དབྱིངས་སུ་བཤགས༔ རང་གྲོལ་ཐེག་གསུམ་ཆོས་ལ་རྗེས་ཡི་རང༔ ཁམས་
གསུམ་འཁོར་བ་རུ་བཟློག་ཆོས་འཁོར་བསྐོར༔ ཟུང་འཇུག་སྐུ་གསུམ་འགྱུར་
བ་མེད་པར་བཞུགས༔ དགེ་རྩ་འཁོར་གསུམ་རྣམ་དག་དབྱིངས་སུ་བསྔོ
གཞི་རིག་རང་བྱུང་ཤེས་རབ་རྗེ་བཙུན་མཿ༔ རིག་གདངས་འགག་མེད་འཕགས་
མ་ཉེར་གཅིག་ལ༔ རང་སྣང་འདོད་ཡོན་རང་རིག་མཎྜལ་འབུལ༔ ཚོགས་
99

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དགུ་པ་རྡོ་རྗེ་མེ་ལོང་མའི་གླེགས་བམ།
ལཿ
བྱང་ཆུབ་
གཉིས་ཡོངས་རྫོགས་སྐུ་གཉིས་མངོན་གྱུར་ཤོག༔ འདི་རྗེས་མ་གཉིས་ལའང་སྦྱར་
ན་ལེགས་སོ༔ ཨོཾ་ནི་སྐུ་ལྔ་ཡེ་ཤེས་འདུ་འབྲལ་མེདཿ ཏཱ་རེ་ཤེས་རབ་ལྷ་མོས་
འཇིགས་ལས་སྒྲོལཿ ཏུཏྟཱ་རེ་ཞེས་ཚེ་དཔལ་དངོས་གྲུབ་སྦྱིན༔ ཏུ་རེ་རང་
བྱུང་མཆོག་གི་དངོས་གྲུབ་མཆོག༔ སྭཱ་ཧཱ་མི་འགྱུར་བརྟན་ཞིང་སྡུད་པར་བྱེད༔
ཉེར་གཅིག་ལྷ་མོའི་ཚོགས་ལ་ཕྱག་འཚལ་བསྟོད༔ བསྟོད་པ་ལན་གཉིས༔ བདག་
སོགས་སེམས་ཅན་གཟུང་འཛིན་ཡུལ་ལ་སྤྱོདཿ༔ འཁྲུལ་བར་གྱུར་ལ་ཀ་དག་
ལྷུན་གྲུབ་ཀྱི༔ ཚད་མེད་ཐུགས་རྗེས་ཕྱག་རྒྱས་སྐྱབས་སྦྱིན་ཏེ༔
བར་དུ་རྗེས་སུ་བཟུང་བར་བསམ༔ བསྟོད་པ་གསུམ༔ ཐུགས་རྗེའི་འོད་ཟེར་ནམ་
མཁའ་གང་བར་འཕྲོས༔ ནམ་མཁའི་གར་ཁྱབ་སེམས་ཅན་སྒྲིབ་པ་སྦྱངསཿ
ཡོན་ཏན་ཡེ་ཤེས་ནམ་མཁའ་བར་འབྱམས་གང༔ ནམ་མཁའ་ཇི་བཞིན་སྐུ་
གསུམ་མངོན་གྱུར་བཞུགས༔ བསྟོད་པ་བདུན༔ སླད་ནས་སྣང་སྲིད་དག་པ་རབ་
འབྱམས་ཀྱི༔ དཀྱིལ་འཁོར་ཁྱབ་བདག་རང་རིག་སྒྲོལ་མ་སྟེ༔ གྲགས་སྟོང་
གསུང་དང་ཡེ་གྲོལ་ཡེ་ཤེས་ཐུགས༔ འབད་མེད་སྐུ་གསུམ་རྒྱན་གྱི་རོལ་བར་
སད༔ ཡིག་བཅུ་ཅི་འགྲུབ་དང༔ མ་དག་བདེན་འཛིན་དག་མཉམ་ཆེན་པོར་བཤགས༔
ལྷ་སྔགས་ཆོས་ཉིད་ཞེན་མེད་སྤྲོས་བྲལ་ངང༔ མ་གྱུར་འགྲོ་རྣམས་ཁྱབ་བདལ་
རིག་པའི་དབྱིངས༔ འཁོར་འདས་གཉིས་མེད་བྱང་ཆུབ་མངོན་གྱུར་ཤོགཿ
ཅེས་བསྔོ་སྨོན་བཀྲ་ཤིས་ལེགས་པར་བྱའོ༔ འབྲེལ་ཚད་དོན་ལྡན་རིན་ཆེན་གཏེར་གྱི་བཅུད༔ མ་འོངས་
སྐལ་བར་ལྡན་པའི་སྤྱོད་གྱུར་ཚེ༔ དངོས་གྲུབ་རྣམ་གཉིས་བདུད་རྩིའི་གྲུ་ཆར་འབེབས༔ ལེགས་ཚོགས་
པདྨའི་ཚལ་ཆེན་རབ་ཏུ་བཞད༔ བཀའ་འདི་དཔལ་ལྡན་ལྷ་མོས་ཐུབ་པར་སྲུངས༔ ས་མ་ཡ༔ རྒྱ་རྒྱ་རྒྱ༔
100

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རྗེ་བཙུན་སྒྲོལ་མའི་སྒྲུབ་ཐབས་སྐོར།
ཏ
གཏེར་རྒྱ༔ སྦས་རྒྱ༔ གཏད་རྒྱ༔ གུ་ཧྱ༔ བརྡ་ཐིམ༔ ཞེས་པའང་སྨོན་ལམ་ལས་འབྲེལ་མཐུན་པ་གཙང་
བའི་དབོན་ཐ་ངག་དབང་ཕུན་ཚོགས་ཀྱིས་བཞེས་དཀར་བཟང་པོ་ལྷ་རེག་བཅས་བསྐུལ་ངོར་ཨོ་རྒྱན་
ཕྲིན་ལས་གླིང་པས་གཏན་ལ་ཕབ་པའི་ཡི་གེའི་རིས་བྱེད་སྤྲུལ་པའི་སྐུ་མཆོག་འཇམ་དབྱངས་འཇིགས་
མེད་ཤེས་རབ་གྱིས་སོ།།

101

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དགུ་པ་རྡོ་རྗེ་མེ་ལོང་མའི་གླེགས་བམ།